Vaš kraj,  27.7.2001

Naslov: 102 LETI KLINČEVEGA STRICA

Napoved za voditelja:

Statistika ugotavlja, da se prebivalstvo v Sloveniji zadnja leta vse bolj stara. Kljub temu pa je tistih, ki so se rodili v 19. stoletju in dočakali sto in več let bolj malo. Danes je svoj 102. rojstni dan dočakal tudi Jernej Klinc z Orehovega pri Sevnici, ki kljub častitljivi starosti še vedno poprime za delo.


	T- Z Orehovega: Goran Rovan

	X- Snemalec: Franci Pavkovič

	
	Klinčev stric, kot ga kličejo, se je rodil v družini s 14. otroki v Vačah pri Litiji. Z dvajsetimi leti se je odpravil v tujino, delal 12 let v rudnikih v Franciji, Nemčiji, Avstriji in Švici, potem pa se je 1935. leta zaposlil na železnici in si na Orehovem postavil hišo, v kateri še vedno živi, skromno kot nekoč. Kadil ni nikoli, vedno pa je pri jedi popil kozarec pristnega cvička. 

	T-  JERNEJ KLINC

	6.49

35
	V Franciji sem mal…..

…..to je vse.

	7.51
	Z ženo Marijo, s katero je dočakal biserno poroko, sta imela dva sinova, vsi trije so že pomrli, zato zdaj zanj skrbijo snaha in vnuki. Kljub temu še vedno sam pokosi okoli hiše, vrtnari, pa tudi v trgovino se odpravi kar sam. Zadnja leta slabše sliši in vidi, se pa še živo spominja vsega, kar je preživel. Recepta za dolgo življenje ne pozna, spat hodi s kurami, vedno pa je bil skromen in prijazen, tako da ga imajo vsi radi.

Danes ste star 102. leti…

	T-  JERNEJ KLINC

	14
	…..kuker bo pa bo. 

